Zahtjev za prethodnu odluku koji je 17. ožujka 2022. uputio Arbeitsgericht Ludwigshafen am Rhein (Njemačka) – TF/Sparkasse Südpfalz
(predmet C-206/22)
Jezik postupka: njemački
Sud koji je uputio zahtjev
Arbeitsgericht Ludwigshafen am Rhein
Stranke glavnog postupka
Tužitelj: TF
Tuženik: Sparkasse Südpfalz
Prethodno pitanje
Treba li članak 7. stavak 1. Direktive 2003/88/EZ1 Europskog parlamenta i Vijeća od 4. studenoga 2003. i pravo na plaćeni godišnji odmor utvrđeno člankom 31. stavkom 2. Povelje Europske unije o temeljnim pravima tumačiti na način da im se protive nacionalno zakonodavstvo ili praksa odobravanja godišnjeg odmora radnicima prema kojima je pravo na godišnji odmor ostvareno i ako je na radnika tijekom odobrenog godišnjeg odmora utjecao nepredvidljivi događaj, kao što je u ovom predmetu karantena koju je naložila država, te je on stoga spriječen u neograničenom ostvarivanju tog prava?
____________
1     Direktiva 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena (SL 2003., L 299, str. 9.) (SL, posebno izdanje na hrvatskom jeziku, poglavlje 5., svezak 2., str. 31.)